
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 23 

1 Φεβρουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κίνηση της διαδικασίας σύνταξης της μελέτης «Σχέ¬ 
διο Χωρικής και Οικιστικής Οργάνωσης Ανοικτής 
Πόλης (Σ.Χ.Ο.Ο.Α.Π.) Δήμου Νηλέως Νομού Εύβοι¬ 
ας» που πρόκειται να εκπονηθεί στα όρια της Δη¬ 
μοτικής Ενότητας Νηλέως του Δήμου Μαντουδί- 


ου - Λίμνης - Αγίας Άννας. 1 

Τροποποίηση του εγκεκριμένου ρυμοτομικού σχεδί¬ 
ου πόλεως Κοζάνης στο Ο.Τ. 189. 2 

Τροποποίηση του εγκεκριμένου ρυμοτομικού σχεδί¬ 
ου πόλεως Κοζάνης στα Ο.Τ. 1023 και 962. 3 

Τροποποίηση χρήσεων (προσθήκη χρήσης) της εγκε¬ 
κριμένης πολεοδομικής μελέτης της Ζώνης Ενερ¬ 
γού Πολεοδομίας (Ζ.Ε.Π.) Κοζάνης στο Ο.Τ. 11. 4 


ΑΠΟΦΑΣΕΙ Σ 

Αριθμ. 4807/208061/2012 (1) 


Κίνηση της διαδικασίας σύνταξης της μελέτης «Σχέδιο 
Χωρικής και Οικιστικής Οργάνωσης Ανοικτής Πόλης 
(Σ.Χ.Ο.Ο.Α.Π.) Δήμου Νηλέως Νομού Εύβοιας» που πρό¬ 
κειται να εκπονηθεί στα όρια της Δημοτικής Ενότητας 
Νηλέως του Δήμου Μαντουδίου - Λίμνης - Αγίας Άννας. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 3 (παρ. 1) του Ν. 1337/1983 
(ΦΕΚ Α' 33) «Επέκταση των πολεοδομικών σχεδίων, οι¬ 
κιστική ανάπτυξη και σχετικές ρυθμίσεις». 

2. Τις διατάξεις του άρθρου 4 (παρ. 10) του Ν. 2508/1997 
(ΦΕΚ Α' 124) «Βιώσιμη οικιστική ανάπτυξη των πόλεων 
και οικισμών της χώρας και άλλες διατάξεις». 

3. Το Ν. 3852/2010 (ΦΕΚ 87/Α77.6.2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

4. Το Ν. 2503/1997 (ΦΕΚ Α' 107) «Διοίκηση, οργάνωση, 
στελέχωση της Περιφέρειας ρύθμιση θεμάτων για την 
τοπική αυτοδιοίκηση και άλλες διατάξεις». 

5. Το Π.Δ. 138/2010 (ΦΕΚ Α' 231) «Οργανισμός της Απο¬ 
κεντρωμένης Διοίκησης Θεσσαλίας - Στερεός Ελλάδας». 


6. Τις διατάξεις του Ν. 3861/2010 (ΦΕΚ Α' 112) «Ενίσχυση 
της διαφάνειας με την υποχρέωση ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο “Πρόγραμμα Διαύγεια” 
και άλλες διατάξεις». 

7. Την υπ’ αριθμ. 6568/2010 απόφαση ένταξης του έρ¬ 
γου με τίτλο «Μελέτη Σ.Χ.Ο.Ο.Α.Π. Δήμου Νηλέως, Νομού 
Εύβοιας» στο Επιχειρησιακό Πρόγραμμα «Θεσσαλίας - 
Στερεός Ελλάδας - Ηπείρου 2007-2013». 

8. Την υπ’ αριθμ. 132/2012 απόφαση του Δημοτικού 
Συμβουλίου Μαντουδίου - Λίμνης - Αγίας Αννας. 

9. Τα υπ’ αριθμ. 5755/7.9.2012 και 2267/30.5.2012 έγγρα¬ 
φα της Διεύθυσης Περιβάλλοντος και Χωρικού Σχεδια- 
σμού της Γενικής Διεύθυνσης Αναπτυξιακού Προγραμ¬ 
ματισμού Περιβάλλοντος και Υποδομών της Περιφέρειας 
Στερεός Ελλάδας. 

10. Το γεγονός ότι σύμφωνα με το άρθρο 2 του Ν. 3852/ 
2010 ο Δήμος Νηλέως αποτελεί πλέον Δημοτική Ενό¬ 
τητα του Δήμου Μαντουδίου - Λίμνης - Αγίας Αννας. 

11. Το γεγονός ότι, από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

1. Την κίνηση της διαδικασίας σύνταξης της μελέτης 
«Σχέδιο Χωρικής και Οικιστικής Οργάνωσης Ανοικτής 
Πόλης (Σ.Χ.Ο.Ο.Α.Π.) Δήμου Νηλέως Νομού Εύβοιας» για 
το σύνολο της εδαφικής περιφέρειας της Δημοτικής 
Ενότητας Νηλέως του Δήμου «Μαντουδίου - Λίμνης - 
Αγίας Αννας», τα όρια του οποίου φαίνονται με διαγράμ¬ 
μιση στο σχετικό διάγραμμα κλίμακας 1/100.000, που 
θεωρήθηκε από την Προϊσταμένη της Διεύθυνσης Πε¬ 
ριβάλλοντος και Χωρικού Σχεδιασμού Στερεάς Ελλάδας 
/Τμήμα Πολεοδομικού Σχεδιασμού και Εφαρμογών της 
Γ ενικής Διεύθυνσης Χωροταξικής και Περιβαλλοντικής 
Πολιτικής της Αποκεντρωμένης Διοίκησης Θεσσαλίας - 
Στερεάς Ελλάδας και που αντίγραφο του σε φωτοσμί¬ 
κρυνση δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή με το συνημμένο χάρτη να δημοσι- 
ευθεί στην Εφημερίδα της Κυβερνήσεως. 

Λαμία, 14 Ιανουάριου 2013 

Η Γενική Γραμματέας Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 

Αριθμ. 113227/8674 (2) 

Τροποποίηση του εγκεκριμένου ρυμοτομικού σχεδίου 
πόλεως Κοζάνης στο Ο.Τ. 189. 

Ο ΠΕΡΙΦΕΡΕΙΑΡΧΗΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.Δ. 17.7.1923, και ειδικότερα των 
άρθρων 3, 9,11, 70 περί «σχεδίων πόλεων, κωμών κλπ.» 
όπως τροποποιήθηκαν και συμπληρώθηκαν μεταγενέ¬ 
στερα. 

2. Το Ν. 1337/1983 (ΦΕΚ 33/Α'/14.3.1983) περί «επέκτα¬ 
σης των Πολεοδομικών σχεδίων, Οικιστική ανάπτυξη 
και σχετικές ρυθμίσεις». 

3. Τ ις διατάξεις του άρθρου 29 του Ν. 2831/2000 (ΦΕΚ 
140/Α'/2000), όπως αντικαταστάθηκαν από το άρθρο 10 
του Ν. 3044/2002 (ΦΕΚ 197/Α72002). 

4. Την υπ’ αριθμ. 6 εγκ. 5.5.2006 περί άσκησης αρμο¬ 
διοτήτων πολεοδομικού σχεδιασμού. 

5. Το Ν. 3852/2010 (ΦΕΚ 87/Α'/7.6.2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα 
το άρθρο 186 παρ. II υποπ. ΣΤ αρ. 39. 

6. Το Π.Δ. 146/2010 «Οργανισμός της Περιφέρειας Δυ¬ 
τικής Μακεδονίας» (ΦΕΚ 239/Α727.12.2010). 

7. Το Π.Δ. 22-1/29.1.1929 (ΦΕΚ Α' 32) «Περί έγκρισης του 
ρυμοτομικού σχεδίου Πόλεως Κοζάνης», το Β.Δ. 3-9-69/ 
15-10-69 (ΦΕΚ Δ' 193) «Περί αναθεώρησης των όρων και 
περιορισμών δομήσεως των οικοπέδων και περί ύψους 
οικοδομών και μεγίστου αριθμού ορόφων της πόλεως 
Κοζάνης» και το Π.Δ. 21-11-78/14-12-78 (ΦΕΚ Δ' 664) «Περί 
καθορισμού συντελεστών και όρων δομήσεως εις την 
εντός του εγκεκριμένου ρυμοτομικού σχεδίου περιοχήν 
Κοζάνης». 

8. Την υπ’ αριθμ. 7179/423/12.2.1986 (ΦΕΚ 68/Δ'/18.2.1986) 
έγκριση Γενικού Πολεοδομικού Σχεδίου Δήμου Κοζάνης. 

9. Την υπ’ αριθμ. 5699/18.9.1997 (ΦΕΚ 837/Δ72.10.1997) 
απόφαση Νομάρχη Κοζάνης «Αναθεώρηση όρων δόμη¬ 
σης Κοζάνης - Λοιποί όροι δόμησης». 

10. Την υπ’ αριθμ. 2411/8.5.1997 (ΦΕΚ 498/Δ'/13.6.1997) 
απόφαση Νομάρχη Κοζάνης για την «Αναθεώρηση όρων 
δόμησης -Ύψη - Ειδικοί όροι δόμησης περιοχής Αγίων 
Αναργύρων Κοζάνης». 

11. Την υπ’ αριθμ. 197/2012 απόφαση Δημοτικού Συμ¬ 
βουλίου Κοζάνης που γνωμοδοτεί θετικά για την εν 
λόγω τροποποίηση. 

12. Την υπ’ αριθμ. 32/14.12.2012 θετική γνωμοδότηση 
του ΣΥ.ΠΟ.Θ.Α Π.Ε. Κοζάνης που διατυπώθηκε στην 3η 
Συνεδρίαση, θέμα 10ο, στις 14.12.2012. 

13. Το υπ’ αριθμ. 1041/21.6.2012 διαβιβαστικό του τμή¬ 
ματος Πολεοδομικού Σχεδιασμού και Εφαρμογών της 
Διεύθυνσης Πολεοδομικού Σχεδιασμού - Εφαρμογών και 


Υπηρεσίας Δόμησης, του Δήμου Κοζάνης, με το οποίο 
βεβαιώνεται ότι κατά της εν λόγω τροποποίησης δεν 
έχουν υποβληθεί ενστάσεις, δεν υπάρχουν οικόπεδα 
που να γίνονται μη άρτια ή να θίγονται από την τροπο¬ 
ποίηση και δεν επέρχεται μείωση κοινοχρήστου χώρου. 

14. Τ ις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ 98/Α'/22.4.2005) που κυρώθηκε με το άρθρο Ιο του 
Π.Δ. 63/2005 και το γεγονός ότι από την εφαρμογή των 
κανονιστικών αυτών διατάξεων δεν προκαλείται δαπάνη 
σε βάρος του κρατικού ή δημοτικού προϋπολογισμού. 

Και επειδή: 

1. Η συγκεκριμένη τροποποίηση δεν αντίκειται στις 
διατάξεις της υπ’ αριθμ. 6/5.5.2006 εγκυκλίου. 

2. Η προτεινόμενη τροποποίηση δεν απομειώνει κοινό¬ 
χρηστους χώρους, δε θίγει κτίσματα με νόμιμες άδειες, 
δε δημιουργεί προβλήματα σε όμορες ιδιοκτησίες, αλλά 
αντιθέτως η κατεδάφιση του ρυμοτομούμενου κτίσμα- 
τος αναβαθμίζει την περιοχή τόσο από κυκλοφοριακή 
όσο και από περιβαλλοντική άποψη και ωφελεί οικονομι¬ 
κά το Δήμο Κοζάνης καθώς δε θα απαιτηθεί αποζημίωση 
για τα κτίσματα που υφίστανται. 

3. Αποκαθίσταται το οικοδομήσιμο του οικοπέδου, με 
τις διατάξεις του άρθρου 25 του Ν. 1337/1983, το οποίο 
οριακά στερούνταν λόγω σχήματος. Επισημαίνεται ότι 
κατά την επιβολή της ισχύουσας ρυμοτομίας ήταν άλλες 
οι απαιτήσεις της κατ’ εξαίρεσης ανοικοδόμησης με το 
άρθρο 25, τις οποίες πληρούσε το οικόπεδο, αποφα¬ 
σίζουμε: 

Την τροποποίηση του εγκεκριμένου ρυμοτομικού 
σχεδίου πόλεως Κοζάνης του Δήμου Κοζάνης στο Ο.Τ. 
189 και συγκεκριμένα, την αλλαγή της θέσης της οι¬ 
κοδομικής γραμμής του οικοπέδου στη συμβολή των 
οδών Ηροδότου και Ψαρών του Ο.Τ. 189, με ταυτόχρονη 
ανταλλαγή τμημάτων οικοδομήσιμου και κοινοχρήστου 
χώρου ίσου εμβαδού, όπως φαίνεται στο συνημμένο 
τοπογραφικό διάγραμμα για τους παραπάνω αναφε- 
ρόμενους λόγους. 

Η παρούσα απόφαση και τα συνημμένα σχέδια που 
τη συνοδεύουν να αναρτηθούν στο κτίριο της Π.Ε. Κο¬ 
ζάνης της Περιφέρειας Δυτικής Μακεδονίας, Διεύθυνση 
Περιβάλλοντος και Χωρικού Σχεδιασμού 3ος όροφος, 
για 15 ημέρες μετά τη δημοσίευση της απόφασης και 
των συνημμένων σχεδίων που τη συνοδεύουν στο ΦΕΚ. 

Η ισχύς της παρούσας αρχίζει από την δημοσίευση 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 9 Ιανουάριου 2013 

Ο Περιφερειάρχης 
ΓΕΩΡΓΙΟΣ ΔΑΚΗΣ 

Αριθμ. 113215/8672 (3) 

Τροποποίηση του εγκεκριμένου ρυμοτομικού σχεδίου 
πόλεως Κοζάνης στα Ο.Τ. 1023 και 962. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.Δ. 17.7.1923, και ειδικότερα των 
άρθρων 3, 9,11, 70 περί «σχεδίων πόλεων, κωμών κλπ.» 
όπως τροποποιήθηκαν και συμπληρώθηκαν μεταγενέ¬ 
στερα. 

2. Το Ν. 1337/1983 (ΦΕΚ 33/Α714.3.1983) περί «επέκτα¬ 
σης των Πολεοδομικών σχεδίων, Οικιστική ανάπτυξη 
και σχετικές ρυθμίσεις». 

3. Τ ις διατάξεις του άρθρου 29 του Ν. 2831/2000 (ΦΕΚ 
140/Α'/2000), όπως αντικαταστάθηκαν από το άρθρο 10 
του Ν. 3044/2002 (ΦΕΚ 197/Α72002). 

4. Την υπ’ αριθμ. 6 εγκ. 5.5.2006 περί άσκησης αρμο¬ 
διοτήτων πολεοδομικού σχεδιασμού. 

5. Το Ν. 3852/2010 (ΦΕΚ 87/Α77.6.2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα 
το άρθρο 186 παρ. II υποπ. ΣΤ αρ. 39. 

6. Το Π.Δ. 146/2010 «Οργανισμός της Περιφέρειας Δυ¬ 
τικής Μακεδονίας» (ΦΕΚ 239/Α727.12.2010). 

7. Το Π.Δ. 22-1/29-1-29 (ΦΕΚ Α' 32) περί «έγκρισης του 
ρυμοτομικού σχεδίου Πόλεως Κοζάνης». 

8. Το Π.Δ. της 15.4.1988 (ΦΕΚ 492/Δ711.7.1988) περί 
«έγκρισης πολεοδομικής μελέτης της πολεοδομικής 
ενότητας «ΚΟΜΒΟΣ - ΠΑΝΟΡΑΜΑ - Ζ.Ε.Χ.» του Δήμου 
Κοζάνης (Ν. Κοζάνης)» και την υπ’ αριθμ. 164/13.7.1993 
απόφαση Νομάρχη Κοζάνης για την τροποποίηση του 
Πολεοδομικού Σχεδίου της ανωτέρω ενότητας. 

9. Την υπ’ αριθμ. 8/1993 πράξη εφαρμογής όπως κυρώ¬ 
θηκε με την υπ’ αριθμ. 2092/10.10.1994 απόφαση Νομάρχη 
Κοζάνης. 

10. Την υπ’ αριθμ. 450/2012 απόφαση Δημοτικού Συμ¬ 
βουλίου Κοζάνης που γνωμοδοτεί θετικά για την εν 
λόγω τροποποίηση. 

11. Την υπ’ αριθμ. 24/14.12.2012 θετική γνωμοδότηση 
του ΣΥΠΟ.Θ.Α Π.Ε. Κοζάνης που διατυπώθηκε στην 3η 
Συνεδρίαση, θέμα 2ο, στις 14.12.2012. 

12. Το υπ’ αριθμ. 2262/17.10.2012 διαβιβαστικό της Δι¬ 
εύθυνσης Πολεοδομικού Σχεδιασμού - Εφαρμογών και 
Υπηρεσίας Δόμησης - Τμήμα Πολεοδομικού Σχεδιασμού 
και Εφαρμογών του Δήμου Κοζάνης, με το οποίο βεβαι¬ 
ώνεται ότι κατά της εν λόγω τροποποίησης δεν έχουν 
υποβληθεί ενστάσεις, δεν υπάρχουν οικόπεδα που να 
γίνονται μη άρτια ή να θίγονται από την τροποποίηση 
και δεν επέρχεται μείωση κοινοχρήστου χώρου. 

13. Τ ις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ 98/Α722.4.2005) που κυρώθηκε με το άρθρο Ιο του 
Π.Δ. 63/2005 και το γεγονός ότι από την εφαρμογή των 


κανονιστικών αυτών διατάξεων δεν προκαλείται δαπάνη 
σε βάρος του κρατικού ή δημοτικού προϋπολογισμού. 

Και επειδή: 

1. Η συγκεκριμένη τροποποίηση δεν αντίκειται στις 
διατάξεις της υπ’ αριθμ. 6/5.5.2006 εγκυκλίου. 

2. Όπως αναφέρεται στο πρακτικό καταλληλότητας 
της επιτροπής του άρθρου 18 παρ. 6 του Ν. 3467/2006 
(ΦΕΚ 128/Α72006), έχει κριθεί αναγκαία από την αρμό¬ 
δια Διεύθυνση Εκπαίδευσης, η κατασκευή ενός 3θεσίου 
Νηπιαγωγείου στην περιοχή «ΚΟΜΒΟΣ - ΠΑΝΟΡΑΜΑ - 
Ζ.Ε.Χ.» της πόλεως Κοζάνης λόγω αύξησης του μαθη¬ 
τικού δυναμικού. Με την αλλαγή χρήσης του χώρου 
της παιδικής χαράς (Τ8-Τ9-Τ2-Τ12-Τ10-Τ8) στο Ο.Τ. 1023 
σε χώρο Νηπιαγωγείου όπως φαίνεται στο συνημμένο 
τοπογραφικό διάγραμμα και την ενοποίησή του με το 
όμορο οικόπεδο (Τ5-Τ6-Τ7-Τ8-Τ10-Τ5) που είναι χαρα¬ 
κτηρισμένο ως χώρος Νηπιαγωγείου, εξασφαλίζεται η 
καταλληλότητα οικοπέδου ως προς το αναγκαίο ελάχι¬ 
στο εμβαδά, για την ανέγερση του Νηπιαγωγείου. 

3. Στο Ο.Τ. 962 με τη δημιουργία πεζόδρομου πλάτους 
έξι (6) μέτρων, σε έκταση οικοπέδου διαχείρισης Δήμου 
και της ιδιοκτησίας 05 (όπως φαίνεται στο συνημμένο 
τοπογραφικό διάγραμμα), σε αντιστάθμισμα της αλλα¬ 
γής χρήσης της παιδικής χαράς στο Ο.Τ. 1023 (ώστε 
να μην προκύπτει μείωση των κοινοχρήστων χώρων), 
εξασφαλίζεται και πρόσωπο στην ιδιοκτησία 05, η οποία 
εκ παραδρομής με την πράξη εφαρμογής παρέμεινε 
τυφλή, αποφασίζουμε: 

Την τροποποίηση του εγκεκριμένου ρυμοτομικού 
σχεδίου πόλεως Κοζάνης στην περιοχή επέκτασης 
«ΚΟΜΒΟΣ - ΠΑΝΟΡΑΜΑ - Ζ.Ε.Χ.» στα 1023 και 962 και 
συγκεκριμένα: 

1. Στο Ο.Τ. 1023 την αλλαγή χρήσης του χώρου παιδι¬ 
κής χαράς σε χώρο Νηπιαγωγείου, 

2. Στο Ο.Τ. 962 τη δημιουργία Πεζόδρομου πλάτους 
έξι (6) μέτρων, 

όπως φαίνεται στο συνημμένο τοπογραφικό διάγραμ¬ 
μα για τους παραπάνω αναφερόμενους λόγους. 

Η παρούσα απόφαση και τα συνημμένα σχέδια που 
τη συνοδεύουν να αναρτηθούν στο κτίριο της Π.Ε Κο¬ 
ζάνης της Περιφέρειας Δυτικής Μακεδονίας, Διεύθυνση 
Περιβάλλοντος και Χωρικού Σχεδιασμού 3ος όροφος, 
για 15 ημέρες μετά τη δημοσίευση της απόφασης και 
των συνημμένων σχεδίων που τη συνοδεύουν στο ΦΕΚ. 

Η ισχύς της παρούσας αρχίζει από την δημοσίευση 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 9 Ιανουάριου 2013 

Ο Περιφερειάρχης 
ΓΕΩΡΓΙΟΣ ΔΑΚΗΣ 

Αριθμ. 113223/8673 (4) 

Τροποποίηση χρήσεων (προσθήκη χρήσης) της εγκε¬ 
κριμένης πολεοδομικής μελέτης της Ζώνης Ενεργού 
Πολεοδομίας (Ζ.Ε.Π.) Κοζάνης στο Ο.Τ. 11. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.Δ. 17.7.1923, και ειδικότερα των 
άρθρων 3,9,11,70 περί «σχεδίων πόλεων, κωμών κ.λπ.» 
όπως τροποποιήθηκαν και συμπληρώθηκαν μεταγενέ¬ 
στερα. 

2. Το Ν. 1337/1983 (ΦΕΚ 33/Α714.3.1983) περί «επέκτα¬ 
σης των Πολεοδομικών σχεδίων, Οικιστική ανάπτυξη 
και σχετικές ρυθμίσεις». 

3. Τις διατάξεις του άρθρου 29 του Ν. 2831/2000 (ΦΕΚ 
140/Α72000), όπως αντικαταστάθηκαν από το άρθρο 10 
του Ν. 3044/2002 (ΦΕΚ 197/Α72002). 

4. Την υπ’ αριθμ. 6 εγκ. 5.5.2006 περί άσκησης αρμο¬ 
διοτήτων πολεοδομικού σχεδιασμού. 

5. Το Ν. 3852/2010 (ΦΕΚ 87/Α77.6.2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα 
το άρθρο 186 παρ. II υποπ. ΣΤ αρ. 39. 

6. Το Π.Δ. 146/2010 «Οργανισμός της Περιφέρειας Δυ¬ 
τικής Μακεδονίας» (ΦΕΚ 239/Α727.12.2010). 

7. Το Π.Δ. της 16.2.1989 (ΦΕΚ 138/Δ78.3.1989) «Καθορι¬ 
σμός ζώνης ενεργού πολεοδομίας (Ζ.Ε.Π.) στην περιοχή 
«Παιάμπορο» του Δήμου Κοζάνης (Νομού Κοζάνης) και 
έγκριση της πολεοδομικής μελέτης αυτής». 

8. Το Π.Δ. της 17.7.2007 (ΦΕΚ 341/ΑΑΠ/3.8.2007) «Τρο¬ 
ποποίηση της εγκεκριμένης πολεοδομικής μελέτης της 
Ζώνης Ενεργού Πολεοδομίας (Ζ.Ε.Π.) στην περιοχή «Παι¬ 
άμπορο» του Δήμου Κοζάνης (Νομού Κοζάνης)». 

9. Την υπ’ αριθμ. 469/2012 απόφαση Δημοτικού Συμ¬ 
βουλίου Κοζάνης που γνωμοδοτεί θετικά για την εν 
λόγω τροποποίηση. 

10. Την υπ’ αριθμ. 30/14.12.2012 θετική γνωμοδότηση 
του ΣΥ.ΠΟ.Θ.Α. Π.Ε. Κοζάνης που διατυπώθηκε στην 3η 
Συνεδρίαση, θέμα 8ο, στις 14.12.2012. 

11. Τα υπ’ αριθμ. 2198/10.10.2012 και 2535/29.11.2012 δια¬ 
βιβαστικά της Διεύθυνσης Πολεοδομικού Σχεδιασμού- 
Εφαρμογών και Υπηρεσίας Δόμησης - Τμήμα Πολεοδο- 
μικού Σχεδιασμού και Εφαρμογών του Δήμου Κοζάνης, 
με τα οποία βεβαιώνεται ότι κατά της εν λόγω τροπο¬ 
ποίησης δεν έχουν υποβληθεί ενστάσεις. 


12. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ 98/Α722.4.2005) που κυρώθηκε με το άρθρο Ιο του 
Π.Δ. 63/2005 και το γεγονός ότι από την εφαρμογή των 
κανονιστικών αυτών διατάξεων δεν προκαλείται δαπάνη 
σε βάρος του κρατικού ή δημοτικού προϋπολογισμού. 

Και επειδή: 

1. Η συγκεκριμένη τροποποίηση δεν αντίκειται στις 
διατάξεις της υπ’ αριθμ. 6/5.5.2006 εγκυκλίου. 

2. Ο Δήμος Κοζάνης επιδιώκοντας τη δημιουργία 
υποδομών για διαβίωση ατόμων με νοητική στέρηση 
και πολλαπλές αναπηρίες προτίθεται να δημιουργή¬ 
σει κτιριακές εγκαταστάσεις δομών στήριξης των εν 
λόγω ατόμων και συγκεκριμένα στέγη υποστηριζόμε- 
νης διαβίωσης και κέντρο ημερήσιας φροντίδας, στην 
περιοχή της Ζ.Ε.Π. Κοζάνης και ειδικότερα σε οικόπεδο 
του Ο.Τ. 11. 

3. Στο Ο.Τ. 11 της Ζ.Ε.Π. Κοζάνης, όπως προβλέπε- 
ται από το Π.Δ. της 17.7.2007 (ΦΕΚ 341/ΑΑΠ/3.8.2007) 
επιτρέπεται η χρήση του πολεοδομικού κέντρου και 
ειδικότερα μέρος των χρήσεων που προσδιορίζονται 
στο άρθρο 4 του από 23-2/6-3-1987 Π.Δ/τος, χωρίς σε 
αυτές να συμπεριλαμβάνεται η χρήση «κτιρίων κοινω¬ 
νικής πρόνοιας», χρήση συμβατή με το χαρακτήρα του 
πολεοδομικού κέντρου, αποφασίζουμε: 

Την τροποποίηση χρήσεων (προσθήκη χρήσης) της 
εγκεκριμένης πολεοδομικής μελέτης της Ζώνης Ενερ¬ 
γού Πολεοδομίας (Ζ.Ε.Π.) Κοζάνης και συγκεκριμένα την 
προσθήκη της χρήσης «κτιρίων κοινωνικής πρόνοιας» 
στο Ο.Τ. 11, όπως φαίνεται στο συνημμένο τοπογραφικό 
διάγραμμα για τους παραπάνω αναφερόμενους λόγους. 

Η παρούσα απόφαση και τα συνημμένα σχέδια που 
τη συνοδεύουν να αναρτηθούν στο κτίριο της Π.Ε. Κο¬ 
ζάνης της Περιφέρειας Δυτικής Μακεδονίας, Διεύθυνση 
Περιβάλλοντος και Χωρικού Σχεδιασμού, 3ος όροφος, 
για 15 ημέρες μετά τη δημοσίευση της απόφασης και 
των συνημμένων σχεδίων που τη συνοδεύουν στο ΦΕΚ. 

Η ισχύς της παρούσας αρχίζει από την δημοσίευση 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 9 Ιανουάριου 2013 

Ο Περιφερειάρχης 
ΓΕΩΡΓΙΟΣ ΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ττοσοστό 39% 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 






















































